Ceann an Chairn
Ceann an Chairn (Carnsore Point e saozneg) zo ur beg-douar e gevred iwerzhon, e kontelezh Loch Garman.

Lakaat a reer ar beg-douar-se da verkañ bevenn su Mor Iwerzhon, e tu Iwerzhon. Etre Ceann an Chairn ha Penmaen Dewi, e Kembre, emañ Kanol Sant Jord, ar ganol-vor etre Mor Iwerzhon hag ar Mor Keltiek.

Moarvat ez eo al lec'h-se a voe anvet Ἱερον (Hieron, « beg-douar sakr ») gant Ptolemaios en e Zouaroniezh (Eil kantved goude J.K.).

E dibenn ar bloavezhioù 1970 en doa klasket gouarnamant Republik Iwerzhon sevel ur greizenn nukleel eno. Manifestadegoù e-leizh a voe graet ha sonadegoù bras bep hañv, e miz Eost, etre 1978 ha 1981, gant sonerien brudet evel Christy Moore. Dilezet e voe ar soñj gant ar gouarnamant, a-benn ar fin.

Notennoù

Begoù-douar Iwerzhon
Kontelezh Loch Garman